237. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ. 2070618/10438/0022 της 14/28 Νοεμ. 1997 (ΦΕΚ Β΄ 1055) Προσαρμογή στις διατάξεις του Νόμ. 2470/97 του Συμβουλίου Δημοτικών και Κοινοτικών Έργων και Θεώρησης Μελετών. Έχοντας υπόψη: 1.Τις διατάξεις των άρθρ. 52 και 56 του Π.Δ./τος 49/1988 «περί Οργανισμού του Υπουργείου Εσωτερικών», όπως αυτό τροποποιήθηκε και συμπληρώθηκε με την αριθ. 33434/93 απόφαση (ΦΕΚ Β΄ 557). 2.Τις διατάξεις του Νόμ. 2026/92 «περί Ρύθμισης Θεμάτων και Προσωπικού της Δημόσιας Διοίκησης και άλλες διατάξεις»(ΦΕΚ Α΄ 43). 3.Την αριθ. 45942/92 Κοινή Υπουργική Απόφαση των Υπουργών Προεδρίας της Κυβερνήσεως και Εσωτερικών «περί περιορισμού συλλογικών Οργάνων του Υπουργείου Εσωτερικών (ΦΕΚ τ. Β΄ 529 17.8.92) και κυρίως την παρ. 6 του άρθρ. 1 της απόφασης αυτής. 4.Τις διατάξεις του άρθρ. 19 του Νόμ. 2470/97 «Αναμόρφωση μισθολογίου προσωπικού της Δημόσιας Διοίκησης και άλλες συναφείς διατάξεις» (ΦΕΚ τ.Α΄ 40). 5.Την 2022002/2447/0022/2.4.97 εγκύκλιο του Υπουργείου Οικονομικών, με την οποία παρασχέθηκαν οδηγίες για την εφαρμογή των διατάξεων του Νόμ. 2470/97, και ειδικότερα αυτές που αναφέρονται στο άρθρ. 19, αφορώσες στην λειτουργία των συλλογικών οργάνων της Δημόσιας Διοίκησης (συμβούλια, επιτροπές κ.λπ.). 6.Την ΔΙΔΚ/Φ.1/20199/5.9.97 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης για «Ανάθεση αρμοδιοτήτων στους Υφυπουργούς Εσωτερικών Δημόσιας Διοίκησης και Αποκέντρωσης». 7.Το γεγονός ότι από την παρούσα απόφαση προκαλείται δαπάνη ύψους 1.040.000 δρχ. περίπου για το οικονομικό έτος 1997 η οποία θα αντιμετωπισθεί από τον Κ.Α.Ε. 0515 του ΥΠ.ΕΣ.Δ.Δ.Α. 2.Ζ.α.236 Αποδοχές Δημοσίων Υπαλλήλων 8.Την αριθ. 1107147/1239/0006Α΄/4.10.96 απόφαση με θέμα «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών». 9.Τις διατάξεις του άρθρ. 40 του Νόμ. 849/78 (ΦΕΚ Α΄ 232), όπως τροποποιήθηκε με το άρθρ. 8 του Νόμ. 2129/93 (ΦΕΚ Α΄ 57), αποφασίζουμε: 1.Ορίζουμε ανώτατο όριο συνεδριάσεων του Συμβουλίου Δημοτικών και Κοινοτικών Έργων και Θεώρησης Μελετών τέσσερις (4) το μήνα και χρόνο πραγματοποίησης αυτών, τον εκτός του κανονικού ωραρίου λειτουργίας των Υπηρεσιών. 2.Η αμοιβή των μελών και του γραμματέα του παραπάνω συμβουλίου καθορίζεται σε 6.500 δρχ. κατά συνεδρίαση. 3.Η απόφαση αυτή ισχύει από 1.1.97. 